باب الساهره

باب الساهره او باب الزهور بالعبريه (שער הפרחים) او باب هيرودس بالانجليزيه (Herod's Gate) هوا واحد من ابواب القدس القديمه التمانيه. موجود فى الركن الشمالى من المدينه موصل منها لحى الساهره اللى بيسكنه العرب. اللى بيدخل القدس القديمه من باب الساهره بيوصل لحى باب حطه و باب الغوانمه و كل الابواب فى الحائط الشمالى للحرم. الاتراك سنة 1875 فتحو ممر فى الحائط الشمالى لمبنى الباب عشان يوسعوه و لتسهيل المرور للبلده القديمه و سدو المدخل الموجود من ايام سليمان القانونى. و هو جنب الحى الاسلامى, و على بعد مسافه قصيره شرق باب العامود. ارتفاعه 755 متر فوق مستوى سطح البحر. التسميات باب هيرودس هوا الاسم المسيحى للبوابه. باب الساهره هوا الاسم العربى الاسلامى للباب. الزاهره هوا تحوير لاسم «الساهره» بسبب التل و المقبره جنب باب الزاهره فبقى اسم «الساهره», اللى اتغير ل«الزاهره», «الزهره». باب الزهور هوا الاسم العبرى للبوابه. اتفسر الاسم انه ترجمه كلمه «باب الزاهره», لكن الاصل الشهير فى الاسم العبرى بيربطه بحجر الورده اللى بيزين برج البوابه. و الباب هوا واحد من احدث ابواب مدينه القدس, دلوقتى اللى بنى فيه سليمان القانونى اسوار المدينه فى تلاتينات القرن التسعتاشر, كان فيه باب صغير موجود فى الجدار الشرقى للسور, و اللى كان نادر ما يفتح. كانت المنطقه السكنيه جوا الباب معروفه باسم بيزيثا (اللى ترجمتها «المدينه الجديده»), و اللى استقرت خلال فترة الهيكل التانى المتاخر لاستيعاب الزياده السكانيه فى القدس. سنة 1875, علشان توفير ممر للاحياء الجديده اللى بدت فى التطور شمال المدينه القديمه, فتح العثمانيين باب جديد فى الجدار القدامى من السور, اللى بيواجه شارع السلطان سليمان لسهولة الوصول, و اتقفل الباب الاصلى. فى سنة 1998 و فى السنين اللى بعد كده (احدثها فى سنة 2004), علما الآثار من سلطة الآثار الاسرائيليه فى المنطقه الشرقيه من باب الساهره عملو تنقيبات اثريه, ركز الحفر على تلات مناطق منفصله جنب الجدار, و تم اكتشاف تسع طبقات اثريه من العصر الحديدى و لحد الفتره العثمانيه. من بين اهم الاكتشافات هيا الهياكل من فتره الهيكل التانى, و هيا جزء كامل من الجدار البيزنطى الرومانى و تم كمان ايجاد بقايا بناء هائل تحت الجدار. تم تحديد البقايا دى كاجزاء من حصن من العصور الاسلاميه القديمه و من العصور الوسطى. شوف كمان ليستة بوابات المدن لينكات برانيه بوابة هيرودس – صور وتسجيلات صوتيه و مرئيه على ويكيميديا كومونز بوابة هيرودس معرف مخطط فريبيس للمعارف الحره بوابة هيرودس معرف ملف المرجع للتحكم بالسلطه فى WorldCat بوابة هيرودس معرف مكتبه الكونجرس (LCAuth) بوابة هيرودس معرف ملف استنادى دولى افتراضى (VIAF) مصادر لم يتم العثور على روابط لمواقع التواصل الاجتماعي.